LĒMUMA PROJEKTS

**Par grozījumiem Alūksnes novada pašvaldības domes 31.08.2023. lēmumā Nr. 242 “Par nedzīvojamo telpu nodošanu bezatlīdzības lietošanā”**

Izskatot Latvijas Investīciju un attīstības aģentūras, reģistrācijas numurs 90001739473, juridiskā adrese Pērses ielā 2, Rīgā, LV-1442 (turpmāk – LIAA) vēstuli, kas saņemta un reģistrēta Alūksnes novada pašvaldībā 08.12.2023. ar Nr. ANP/1‑35/23/4307,

pamatojoties uz Pašvaldību likuma 4. panta pirmās daļas 12. punktu, 10. panta pirmās daļas 21. punktu, 73. panta pirmo daļu, Publiskas personas finanšu līdzekļu un mantas izšķērdēšanas novēršanas likuma 5. panta otrās daļas 5. punktu, 5. panta trešo, trešo prim, ceturto un sesto daļu, Valsts pārvaldes iekārtas likuma 61. panta otro daļu,

izdarīt grozījumus Alūksnes novada pašvaldības domes 31.08.2023. lēmumā Nr. 242 “Par nedzīvojamo telpu nodošanu bezatlīdzības lietošanā”:

1. Izteikt lēmuma 1. punktu šādā redakcijā:

“1. No 2024. gada 1. janvāra līdz 2029. gada 31. decembrim nodot LIAA nedzīvojamās telpas 13,8 m2 un 13,9 m2 platībā (telpas nekustamā īpašuma tehniskās inventarizācijas lietā Nr.52 un Nr.56), kas atrodas pašvaldības nekustamajā īpašumā Dārza ielā 11, Alūksnē, Alūksnes novadā, kadastra apzīmējums 3601 026 4104 001, atlikusī bilances vērtība uz 01.12.2023. 14 569,99 EUR.”

1. Izteikt lēmuma 3. punktu šādā redakcijā:

“3. Noteikt lēmuma 1. punktā minēto telpu lietošanas izmaksas, ja LIAA nekustamā īpašuma objektu lietotu par maksu, ņemot vērā Ministru kabineta 2018. gada 20. februāra noteikumu Nr. 97 “Publiskas personas mantas iznomāšanas noteikumi” 3. nodaļā noteikto nomas maksas noteikšanas metodiku – 5,40 EUR par vienu telpas kvadrātmetru mēnesī, neieskaitot pievienotās vērtības nodokli (izmaksās neietilpst maksa par elektroenerģijas izmantošanu, ūdeni un kanalizāciju, siltumapgādi, atkritumu izvešanu).”

1. Izteikt lēmuma 4. punktu šādā redakcijā:

“4. Noteikt, ja LIAA pārtrauc veikt funkcijas (biznesa inkubatora darbības nodrošināšanu), nekustamajā īpašumā Dārza ielā 11, Alūksnē, Alūksnes novadā pirms noteiktā termiņa, nekustamais īpašums jānodod Alūksnes novada pašvaldībai.”